У складу са одредбама чл. 78. и 12. Закона о удружењима ("Службени лист РС", бр.51/09), на Скупштини Удружења одржаној дана 05.07.2011 у Александровцу усвојен је нови

**СТАТУТ**

**~~УДРУЖЕЊА ВОЋАРА "ЖУПА"~~**

**УДРУЖЕЊА ВИНОГРАДАРА И ВИНАРА "ЖУПА"**

**Назив и седиште**

**Члан 1.**

Назив Удружења је: **~~УДРУЖЕЊЕ ВОЋАРА "ЖУПА"~~ УДРУЖЕЊЕ ВИНОГРАДАРА И ВИНАРА "ЖУПА"**

Скраћени назив је: /

Удружење има седиште у: **Александровцу**

Удружење своју делатност остварује на територији Србије.

**Област остваривања цнљева**

**Члан 2.**

~~УДРУЖЕЊЕ ВОЋАРА "ЖУПА"~~ **УДРУЖЕЊЕ ВИНОГРАДАРА И ВИНАРА "ЖУПА"** (у даљем тексту: Удружење) је невладино и непрофитно удружење, основано на неодређено време ради остваривања циљева у области Унапређења пољопривредне производње, развоја локалнс заједнице, услова живота и рада на селу.

**Циљеви удружења**

**Члан 3.**

Циљеви Удружења су вишеструки. На првом месту је боља организација и непрестано унапређивање пољопривредне производње. Детаљним сагледавањем свих ресурса требало би ићи у правцу бољег организовања у производњи и продаји пољопривредних производа, набавци репроматеријала и опреме. Такође и кроз разне друге активности на развоју пољопривреде, привреде, образовања, културе, заштите животне средине, социјалних услуга и потреба појединаца, организација и локалне заједнице.

**Члан 4.**

Ради остваривања својих циљева Удружење нарочито:

1) организује помоћ у заснивању засада и обуке произвођача

2) организује, само или у заједници са другим организацијама, стручне скупове, саветовања, семинаре и друге облике едукације у области пољопривредне производње;

3) увођење у производњу квалитетног садног материјала кроз сталну сарадњу са научним установама и институтима,

4) увођење најсавременије технологије у производњи и примени агротехничких мера,

5) организована набавка стручне литературе и часописа,

6) праћење постојећих законских решења и иницирање њихових измена

7) увођење највиших еколошких стандарда

8) сарадња са невладиним организацијама и донаторима у циљу покретања иницијатива и израде пројеката даљег развоја пољопривредне производње

9) остваривање сарадње са локалном самоуправом, стручним пољопривредним и ветеринарским службама, привредном комором и другим институцијама.

10) посебно ће се залагати за очување природних ресурса и унапређење животне средине

11) кроз очување народних обичаја и традиционалних заната удружење ће афирмисати сеоско - туристички значај овог краја.

12) кроз разне друге активности на развоју пољопривреде, привреде, образовања, културе, заштите животне средине, социјалних услуга и потреба појединаца, организација и локалне заједнице.

**Члан 5.**

Ради остваривања циљева и задатака, Удружење може обављати привредне и друге делатности, ради стицања средстава за рад и развој Удружења, помоћи члановима удружења и друге активности:

Назив и опис делатности

**ПОЉОПРИВРЕДА, ШУМАРСТВО И РИБАРСТВО**

Пољопривредна производња, лов и пратеће услужне делатности

Гајење једногодишњих и двогодишњих биљака

Гајење вишегодишњих биљака

Гајење зачинског, ароматичног и лековитог биља

Гајење осталих вишегодишњих биљака

Гајење садног материјала

Узгој животиња

Мешовита пољопривредна производња

Услужне делатности у пољопривреди и делатности после жетве

Услужне делатности у гајењу усева и засада

Шумарство и сеча дрвећа

Гајење шума и остале шумарске делатности

Сеча дрвећа

Сакупљање шумских плодова

Услужне делатности у вези са шумарством

**ПРЕРАЂИВАЧКА ИНДУСТРИЈА**

Производња прехрамбених производа

Производња одевних предмета

Производња остале одеће

Производња осталих производа од дрвета, плуте, сламе и прућа

Производња канцеларијских предмета од папира

Производња осталих производа од папира и картона

Штампање и умножавање аудио и видео записа

Штампање и штампарске услуге

Штампање новина

Остало штампање

Услуге припреме за штампу

Књиговезачке и сродне услуге

Умножавање снимљених записа

Остале прерађивачке делатности

Производња игара и играчака

Производња накита и сродних предмета

**СНАБДЕВАЊЕ ВОДОМ; УПРАВЉАЊЕ ОТПАДНИМ ВОДАМА, КОНТРОЛИСАЊЕ ПРОЦЕСА УКЛАЊАЊА ОТПАДА И СЛИЧНЕ АКТИВНОСТИ**

Скупљање, пречишћавање и дистрибуција воде

Скупљање отпада који није опасан

Третман и одлагање отпада који није опасан

**ТРГОВИНА НА ВЕЛИКО И ТРГОВИНА НА МАЛО; ПОПРАВКА МОТОРНИХ ВОЗИЛА И МОТОЦИКАЛА**

Трговина на велико за накнаду

Посредовање у продаји пољопривредних сировина, животиња, текстилних сировина и полупроизвода

Посредовање у продаји хране, пића и дувана

Специјализовано посредовање у продаји посебних производа

Трговина на мало рачунарима, периферним јединицама и софтвером у специјализованим продавницама

Трговина на мало телекомуникационом опремом у специјализованим продавницама

Трговина на мало аудио и видео опремом у специјализованим продавницама

Остала трговина на мало новим производима у специјализованим продавницама

Трговина на мало половном робом у продавницама

Трговина на мало на тезгама и пијацама

Трговина на мало храном, пићима и дуванским производима на тезгама и пијацама

Трговина на мало посредством поште или преко интернета

Остала трговина на мало изван продавница, тезги и пијаца

**САОБРАЋАЈ И СКЛАДИШТЕЊЕ**

Такси превоз

Остали превоз путника у копненом саобраћају

Друмски превоз терета

Поштанске активности јавног сервиса

Поштанске активности комерцијалног сервиса

**УСЛУГЕ СМЕШТАЈА И ИСХРАНЕ**

Хотели и сличан смештај

Одмаралишта и слични објекти за краћи боравак

Делатност кампова, ауто кампова и кампова за туристичке приколице

Остали смештај

Делатности ресторана и покретних угоститељских објекта

Кетеринг

Остале услуге припремања и послуживања хране

Услуге припремања и послуживања пића

**ИНФОРМИСАЊЕ И КОМУНИКАЦИЈЕ**

Телекомуникације

Кабловске телекомуникације

Бежичне телекомуникације

Сателитске телекомуникације

Остале телекомуникационе делатности

Рачунарско програмирање, консултантске и с тим повезане делатности

Рачунарско програмирање

Консултантске делатности у области информационе технологије

Управљање рачунарском опремом

Остале услуге информационе технологије

Обрада података, хостинг и сл.

Веб портали

Остале информационе услужне делатности

Делатности новинских агенција

Информационе услужне делатности на другом месту непоменуте

**ФИНАНСИЈСКЕ ДЕЛАТНОСТИ И ДЕЛАТНОСТ ОСИГУРАЊА**

Остале услуге кредитирања

Животно осигурање

Неживотно осигурање

Помоћне делатности у пружању финансијских услуга и осигурању

**ПОСЛОВАЊЕ НЕКРЕТНИНАМА**

Куповина и продаја властитих некретнина

Изнајмљивање властитих или изнајмљених некретнина и управљање њима

Делатност агенција за некретнине

Управљање некретнинама за накнаду

**СТРУЧНЕ, НАУЧНЕ, ИНОВАЦИОНЕ И ТЕХНИЧКЕ ДЕЛАТНОСТИ**

Правни послови

Рачуноводствени, књиговодствени и ревизорски послови; пореско саветовање

Управљање економским субјектом

Делатност комуникација и односа с јавношћу

Консултантске активности у вези с пословањем и осталим управљањем

Истраживање и експериментални развој у природним и техничко-технолошким наукама

Истраживање и развој у осталим природним и техничко-технолошким наукама

Истраживање и развој у друштвеним и хуманистичким наукама

Делатност рекламних агенција

Медијско представљање

Истраживање тржишта и испитивање јавног мњења

Специјализоване дизајнерске делатности

Фотографске услуге

Превођење и услуге тумача

Остале стручне, научне и техничке делатности

**АДМИНИСТРАТИВНЕ И ПОМОЋНЕ УСЛУЖНЕ ДЕЛАТНОСТИ**

Лизинг интелектуалне својине и сличних производа, ауторских дела и предмета сродних права

Делатност агенција за запошљавање

Делатност агенција за привремено запошљавање

Остало уступање људских ресурса

Остале услуге резервације и делатности повезане с њима

Услуге одржавања објеката

Услуге редовног чишћења зграда

Услуге осталог чишћења зграда и опреме

Услуге осталог чишћења

Услуге уређења и одржавања околине

Комбиноване канцеларијско-административне услуге

Фотокопирање, припремање докумената и друга специјализована канцеларијска подршка

Делатност позивних центара

Организовање састанака и сајмова

Делатност агенција за наплату потраживања и кредитних бироа

Услуге паковања

Остале услужне активности подршке пословању

**ОБРАЗОВАЊЕ**

Остало образовање

Помоћне образовне делатности

**ЗДРАВСТВЕНА И СОЦИЈАЈНА ЗАШТИТА**

Остала непоменута социјална заштита без смештаја

**УМЕТНОСТ; ЗАБАВА И РЕКРЕАЦИЈА**

Уметничко стваралаштво

Делатности библиотека и архива

Делатност музеја галерија и збирки

Заштита и одржавање непокретних културних добара, културно-историјских локација, зграда и сличних туристичких споменика

Делатност ботаничких и зоолошких вртова и заштита природних вредности

Остале забавне и рекреативне делатности

**ОСТАЛЕ УСЛУЖНЕ ДЕЛАТНОСТИ**

Делатности пословних удружења и удружења послодаваца

Делатности струковних удружења

Поправка рачунара и периферне опреме

Поправка електронских апарата за широку упогребу

**ДЕЛАТНОСТ ДОМАЋИНСТВА КАО ПОСЛОДАВЦА; ДЕЛАТНОСТ ДОМАЋИНСТАВА КОЈА ПРОИЗВОДЕ РОБУ И УСЛУГЕ ЗА СОПСТВЕНЕ ПОТРЕБЕ**

Делатност домаћинстава која запошљавају послугу

Делатност домаћинстава која производе робу за сопствене потребе

Делатност домаћинстава која обезбеђују услуге за сопствене потребе

**ЧЛАНСТВО У УДРУЖЕЊУ**

**Члан 6.**

Члан Удружења може под једнаким условима постати домаћи или инострани појединац или организација, који својим учлањењем и ангажовањем жели да допринесе развоју Удружења и активностима на реализацији циљева Удружења.

Не може постати члан Удружење лице или организација који својим понашањем или радом поступа супротно Статуту и Програму Удружења.

**Члан 7.**

Удружење у свом чланству може имати:

Осниваче Удружења;

Појединачне чланове;

Колективне чланове;

Почасне чланове;

**Оснивачи Удружења** су она лица ~~која су основала Удружење.~~ чија имена се налазе у записникуса седнице Скупштине Удружења одржане 06.06.2020.

**Појединачни члан Удружења** може под једнаким условима постати сваки појединац, домаћи или страни држављанин.

**Колективни члан Удружења** може под једнаким условима постати организација државног,

привредног и невладиног сектора, уколико желе да допринесу оствариваљу циљева и задатака Удружења.

Колективни члан Удружења има право на један глас у Скупштини Удружења, без обзира на број својих чланова организације.

**Почасни чланови** су сви они појединци и организације (колективни чланови), којима након увида у допринос Удружењу, Скупштина Удружења додели то звање.

Сваки члан Удружења има право на један глас у Скупштини Удружења.

Проста већина од укупног броја чланова оснивача може да стави вето на било коју одлуку Скупштине Удружења.

**Члан 8.**

Пријем у чланство обавља се попуњавањем, потписивањем и подношењем приступнице. Пријем у чланство врши Управни одбор, о чему на првој наредној седници обавештава Скупштину.

Чланови Удружење добијају регистроване чланске картице.

**Члан 9.**

Чланови Удружења имају дужност:

- да се ангажују према својим склоностима и способностима на остваривању циљева и задатака удружења,

- да савесно и одговорно, благовремено и са пажњом, изврше сваки поверени и прихваћени задатак, који је у складу са овим Статутом,

- да примењују и спроводе Статут и друге одлуке органа Удружења, да афирмишу постојање, рад и резултате рада Удружења,

- да плаћају чланарину и испуњавају друге обавезе, које одреди Скупштина или други органи Удружења.

**Члан 10.**

Чланови Удружење имају права:

- да учествују и управљају радом и развојем Удружења,

- да бирају и буду бирани у органе Удружења и тела, одборе за поједине области активности,

- да питају и траже објашњења и информације у вези са радом и акцијама Удружења,

- да плаћају чланарину, материјално помажу рад Удружење, да му дају поклоне, донације, завештања и друге облике материјалне и нематеријалне помоћи.

**Члан 11.**

Чланство у Удружењу престаје:

- иступањем члана по сопственој вољи,

- искључењем члана,

- у случају више силе,

- престанком рада Удружења.

**Иступање члана** из Удружења по сопственој вољи спроводи се ако то члан Удружења изричито изјави и писменом изјавом обавести управни одбор Удружења.

**Искључење члана** из Удружења спроводи се уколико члан Удружења јавно и тајно нарушава интегритет и имовину Удружења, или не поступа у складу са Статутом и Програмом Удружења.

Одлуку о искључењу из Удружења доноси Управни одбор, на коју искључени члан има право жалбе Управном одбору као првостепеном органу и Скупштини као другостепеном органу.

**У случају вишe силе** чланство у Удружења може престати смрћу, тежом болести, пресељењем и другим разлозима више силе.

**Престанком рада Удружења** престаје чланство у Удружењу.

**ОРГАНИ УДРУЖЕЊА**

**Члан 12.**

Органи Удружења су **Скупштина**, **Управни одбор**, **Надзорни одбор**. Мандат органа и руководстава Удружења траје четири године са неограниченом могућношћу поновног избора.

**Члан 13.**

Скупштина је највиши орган управљања Удружења, а чине је сви чланови Удружења.

Скупштина има следеће надлежности:

- доношење Статута као и измене и допуне статута, програма рада и других аката на предлог Управног одбора

- бира и разрешава дужности: Председника и Потпредседнике Скупштине, чланове Управног одбора, Председника, Потпредседника и чланове Надзорног одбора,

- усваја финансијски план и извештаје о раду и финансијском пословању на предлог управног одбора;

- доноси одлуке о налазима, предлозима и жалбама на одлуке Управног одбора и Надзорног одбора или покретање могућих поступака по предлозима,

- доноси одлуке о удруживању и учлањењу у домаће, иностране или међународне организације, одлучује и о другим питањима у складу са Статутом и Програмом Удружења по предлогу Управног одбора,

- бира почасне чланове Удружења,

- бира лице овлашћено за заступање Удружења

- одлучује о престанку рада Удружења.

**Члан 14.**

Седнице Скупштине могу бити: редовне, ванредне и изборне.

**Редовна** седница Скупштнне се одржава према потреби, а најмање једанпут годишње.

**Ванредна** седница Скупштине може се заказати на образложени предлог Управног одбора, као и на писмену иницијативу најмање једне трећине чланства.

**Изборна** седница Скупштине се одржава једном у четири године.

Скупштина има надлежност одлучивања о статусним променама Удружења.

Скупштина се може организовати по делегатском систему заступљености чланова Удружења.

Скупштина пуноважно одлучује ако је присутно више од половине чланства. У случају недоласка већине регистрованих чланова Скупштине, под условом да је на то позивом на седницу Скупштине скренута пажња члановима, седница Скупштине може се одржати истог дана, после 30 минута од претходно заказане седнице са пуноправним радом и доношењем одлука, без обзира на број присутних чланова Скупштине.

Скупштина одлучује већином гласова присутних чланова.

**Члан 15.**

Седнице Скупштине сазива председник Скупштине, а у случају његове спречености потпредседник Скупштине.

Седнице се могу заказивати усменим, писменим, телефонским и електронским путем.

Седницу Скупштине отвара председник Скупштине који руководи седницом Скупштине са радним председннштвом које поред председника Скупштине чине, потпредседници Скупштине и Секретар Удружења, а записничар и два оверача записника бирају се на седници Скупштине по предлогу Председника односно председавајућег Скупштине.

Гласање на седници је јавно уколико Скупштина не одлучи другачије.

О раду Скупштине води се записник, који је пуноважан када га потпишу председавајући седнице и два оверача записпика.

Скупштина може донети Пословник о свом раду.

**Члан 16.**

Председник Скупштине Удружења врши следеће функције:

- представља и заступа Скупштину Удружења

- води рачуна о законитости рада Удружења

- брине се и извршава одлуке Скупштине Удружења

- сарађује са сдругим органима Удружења

У случају спречености Председника Скупштине замењује је дан од потпредседника Скупштине са истим правима и обавезама.

**Члан 17.**

Управни одбор има ~~седам~~ пет чланова.

Управни одбор има Председника, подпредседника Удружења који се бирају из редова чланова Управног одбора.

Управни одбор је орган управљања и извршни орган Скупштине који руководи радом Удружења између две изборне Скупштине.

Управни одбор може формирати стручне Одборе за поједине области и делатности Удружења.

**Члан 18.**

Управни одбор руководи Удружењем у складу са Статутом, Програмом рада, одлукама Скупштине и одговоран је за целокупан рад Удружења, па у том циљу одлучује о свим питањима која су му дата у надлежност, а посебно о следећим:

- усваја, предлаже Скупштини, координира и спроводи годишње програме рада и о рализацији извештава Скупштину;

- стара се о спровођењу одлука, закључака и препорука Скупштине;

- даје иницијативу за измену и допуну Статута и измену других општих аката које доноси или проглашава Скупштина;

- формира помоћна и радна тела (одборе), утврђује њихове задатке, начин рада и прати њихову реализацију;

- прати рад других органа;

- сарађује и одржава контакте са научним, стручним, државним, привредним, невладиним и другим организацијама;

- одређује представнике Удружења који ће присуствовати стручним и другим састанцима у земљи и иностранству; управља имовином Удружења; обезбеђује јавност рада Удружења;

- одређује која се документа и подаци сматрају службеном и другом тајном; ангажује раднике за потребе Удружења;

- доноси финансијски план и завршни рачун које усваја Скупштина; доноси одлуке о замени до једне трећине чланова Управног одбора; одлучује о висини чланарине Удружења;

- одлучује о пријему у чланство и престанку чланства у Удружењу;

- доноси одлуке о начину финансирања и обављања привредних делатности које обавља Удружење ради стицања средстава за финансирање активности Удружење; доноси одлуке о коришћењу простора за рад Удружења;

- доноси друге одлуке на основу Статута, одлука Скупштине, Програма рада, Пословника о раду или друге одлуке када се за то укаже потреба.

**Члан 19.**

Седнице Управног одобра одржавају се према потреби.

За доношење пуноважних одлука потребно је да на седници Управног одбора присуствује већина од укупног броја чланова.

Одлуке се доносе већином гласова присутних чланова Управног одбора.

Седнице Управног одбора сазива и води Председник, а у случају његове спречености подпредседник Управног одбора.

Седница се може сазвати усменим, писменим, телефонским и електронским путем.

Седнница се може одржати телефонским и електронским путем, када има услова и потребе за оваквим начином рада.

Управни одбор води записник о одржаним седницама.

Управни одбор може донети Пословник о свом раду.

**Члан 20.**

Председник Управног одбора представља и заступа Удружење пред државним органима, јавношћу и другим организацијама и појединцима, има депонован потпис код надлежне службе код које је отворен пословни рачун са правима и дужностима финансијског наредбодавца.

У случају спречености Председника замењује потпредседник Управног одбора, са истим правима и обавезама.

**Члан 21.**

Надзорни одбор има три члана које бира и разрешава скупштина.

Надзорни одбор Удружења је највиши контролни орган Скупштине чији задатак је да контролише материјално и финансијско пословање Удружења и о уоченим неправилностима обавештава Управни одбор и Скупштину.

Надзорни одбор подноси извештај на свакој седници Скупштине.

**Члан 22.**

Седнице Надзорног одбора се одржавају према потреби.

За доношење пуноважних одлука потребно је да на седници Надзорног одбора присуствује већина од укупног броја чланова.

Седница се може сазвати усменим, писменим, телефонским и електронским путем.

Седница се може одржати телефонским и електронским путем, када има услова и потребе за оваквим начином рада.

Одлуке се доносе већином гласова присутних чланова Надзорног одбора. Председник Надзорног одбора руководи радом Надзорног одбора, а у случају његове спречености потпредседник Надзорног одбора, са истим правима и обавезама.

Надзорни одбор води записник о одржаним седницама.

Надзорни одбор може донети Пословник о свом раду.

**ИЗВОРИ И КОРИШЋЕЊЕ СРЕДСТАВА**

**Члан 23.**

Удружење може стицати ствари, новчана средства и материјална права из следећих извора:

- чланарина и доприноса својих чланова;

- реализације акција и активности предвиђених Програмом рада;

- реализацијом уговорених активности;

- приходи од организација чији оснивач је Удружење;

- из средстава предузећа, друштвених и међународних фондова, буџета општине;

- од утемељења, легата, донатора и спонзора;

- од прилога, субвенција, поклона, завештања, дотација;

- из других извора у складу са Законом.

Удружење може прибављати средстава и од котизације за семинаре и друге облике образовања из области едукације из разних области, као и других облика сродних привредних делатности које удружење обавља.

Добит остварена обављањем привредне и друге делатности може се користити искључиво за остваривање циљева Удружења, укључујући и трошкове редовног рада и сопствено учешће у одређених пројеката.

**Члан 24.**

Средства Удружења утврђују се и распоређују финансијским планом за сваку годину.

Финансијска средства се распоређују по врсти прихода и расхода.

**Члан 25.**

Рад Удружења је јаван.

Управни одбор се стара о редовном обавештавању чланства, јавности рада и активностима Удружења, непосредно или путем интерних публикација, сајта Удружења, односно путем саопштења за јавност, или на други примерени начин.

Извештаји о раду Удружења подносе се члановима на седници Скупштине Удружења.

**ИЗМЕНЕ И ДОПУНЕ СТАТУТА**

**Члан 26.**

Иницијативу за измену и допуну Статута може дати члан Удружења, који је платио чланарину за текућу годину. Иницијатива се доставља Управном одбору.

Управни одбор покреће поступак за измене и допуне Статута ако прихвати иницијативу, а ако сматра да не постоје разлози за то одбацује иницијативу и о томе обавештава покретача иницијативе и на првој наредној седници Скупштину, уз одговарајуће образложење.

**Члан 27.**

Нацрт измена и допуна Статута утврђује Управни одбор и доставља свим члановима на јавну расправу.

Управни одбор сумира расправу и на основу мишљења, предлога и примедби утврђује предлог измена и допуна Статута и доставља га на усвајање.

Одлуку о изменама и допунама Статута доноси Скупштина.

**Члан 28.**

~~Удружење има печат округлог облика на ком пише: УДРУЖЕЊЕ ВОЋАРА "ЖУПА" АЛЕКСАНДРОВАЦ~~

Удружење има печат округлог облика на ком пише: УДРУЖЕЊЕ ВИНОГРАДАРА И ВИНАРА "ЖУПА" АЛЕКСАНДРОВАЦ

**ПРЕЛАЗНЕ И ЗАВРШНЕ ОДРЕДБЕ**

**Члан 29.**

Удружење може престати са радом ако се за то стекну следећи услови:

- ако у Удружењу остане мање од три регистрована члана,

- ако се трајније не остварују циљеви због којих је основано,

- ако му надлежни орган забрани даљи рад.

**Члан 30.**

Иницијативу за престанак рада Удружења може дати сваки орган Удружења и најмање једна половина регистрованих чланова Удружења.

Иницијатива се писмено подноси Управном одбору, који може прихватити иницијативу, а ако сматра да не постоје разлози за то одбацује иницијативу и о томе обавештава покретача иницијативе, а на првој наредној Скупштини присутне уз одговарајуће образложење.

Одлуку о престанку рада Удружења доноси Скупштина Удружења

**Члан 31.**

Одлуком Скупштине Удружења о престанку рада Удружења одредиће се и поступак са имовином.

Уколико скупштина удружења не одреди друго правно лице као носиоца имовине, право коришћења имовине удружења припада локалној самоуправи.

**Члан 32.**

Ако Удружење престане са радом на начин како је напред предвиђено, Председник Скупштине дужан је да поднесе пријаву органу код кога је Удружења уписано у регистар, ради брисања.

**Члан 33.**

Овај Статут ступа на снагу даном доношења решења.